
NAKO:  2 DIIRI
Palomoka ya matlakala a dipotšišo ke 9.
	DITAELO LE TSHEDIMOŠO:
	
	


	1.

2.

3.

4.

5.

6.
	Araba dipotšišo  ka moka.
Lephephe le, le arotšwe ka diripa tše THARO e lego A, B le C.

Araba dipotšišo go ya ka moo o laelwago ka gona.

Itswalanye le dipotšišo pele o ka thoma go di fetola.

Tatelano ya dikarabo e swane le ya dipotšišo.

Ngwala ka bothakga, o šomiše polelo ya maleba ye e hlwekilego.
	
	


	KAROLO YA A
	
	


	TEKATLHAOLOGANYO
	
	


	POTŠIŠO 1
	
	


	1.1
	Badišiša ditemana tše di latelago ka kwešišo gore o tle o kgone go araba dipotšišo.
	
	


	
	AMERIKA E A HLASELWA

Le ile la hlaba bjalo ka mehleng kua Amerika. Mang le mang a itokišetša go thoma letšatši ka mafolofolo. Mebila ya nyeuma bašomi le bana ba dikolo ge ba lebile mafelong a go fapanafapana. Se ga se semaka ka gore ba fela ba nyeuma bjalo ka motšhitšhi wa dinose tšatši le lengwe le le lengwe. MaAmerika a dira se ka gore le segagešo se re, kodumela moepathutse, ga go lehumo le le tšwago kgauswi. Ba nyaka go fihlelela ditoro tša bona e lego katlego. 

Dinamelwa le tšona di ile tša ya godimo le fase go phethagatša mešomo ya tšona ya letšatši leo. MaAmerika a be a sa tsebe gore le tla dikela mosegare wa sekgalela. O ba gopoletše maanomabe monna yo motelele. O ba kadile MaAmerika a hwetša mmušo wa bona o le bofefo. Ka boiri ya lesometee mesong, mokgoši wa hlabja wa poo toropongkgolo ya Amerika. Tladi ya ratha go se leru. Naga ya go ikgona e ile ya makatšwa ke seo se e hlagelago. Batho ba gobala ya ba tlhakahlakano fela. Ge e le bahu ya ba mabu le matlakala gomme megokgo ya elela bjalo ka meetse a moela lewatleng. Meago ya swa, dikgwebo le tšona tša apara muši wa kgakanego, ge e le ekonomi ya naga ya apara leuba la tlabego. 

Lefase ka bophara go akaretšwa le dinaga tša Afrika go be go bolelwa ka taba ye. Dikuranta, diyalemoya, le dithelebišene ga se tša hloka dikgang tšatši leo. Batho le bona ba ile ba khutša go bolela ka batho ba bangwe, madireng ya ba se se hlagetšego Amerika. Moruti o gahlana le moithuti yo mongwe wa sekolo sa mo motseng gomme ba boledišana ka tiragalo ya letšatši leo. 

Malose : Tate moruti, na o kwele ka seo se hlagetšego Amerika?

Moruti  :  Ke kwele ngwanaka, ditiragalo tša mohuta wo ga di amogelwe. Ke   

               bobe bjo bogolo kudu bja gore motho a no tšholla madi ao a se nago molato.

Malose : Na badiri ba bošula bjo ba tla swarwa mohlomphegi?

Moruti  :  Eya ngwanaka, ka gore letsogo la molao ke le letelele.

Malose :  Ke duma go bona senokwane seo se swerwe!

             
	
	


	DIPOTŠIŠO
	
	


	
	1.1.1
	Ka ntlha e tee, bolela ka seo se diregilego go la Amerika.
	
	(1)


	
	1.1.2
	Tsopola lentšu le le tee go tšwa temaneng ye leo le laetšago gore batho ke ba bantši mebileng.
	
	(1)


	
	1.1.3


	Hlaloša mebolelwana ye e latelago go ya ka moo e dirišitšwego ka gona mo temaneng ye:
	
	


	
	
	(a)

(b)
	Tladi ya ratha go se leru

Mokgoši wa hlabja wa poo
	
	(1)

(1)


	
	1.1.4
	Tsopola dikapolelo tše di latelago go tšwa temaneng:
	
	


	
	
	(a)

(b)
	Mothofatšo

Pheteletšo
	
	(1)

(1)


	
	1.1.5
	Batho ba mafase a mangwe ba tsebile bjang ka ga seo se hlagetšego Amerika?
	
	(1)


	
	1.1.6
	Batho ba Amerika ke batho ba maikemišetšo le go nyaka go tšwela pele. Tsopola lefoko go tšwa temaneng ye leo le thekgago kgopolo ye.
	
	(1)


	
	1.1.7
	Ke ka lebaka la eng mongwadi a šomišitše lentšu le, "kadile" sebakeng sa "nyaditše"?
	
	(1)


	
	1.1.8
	Na e kaba naga ya geno ya Afrika Borwa e phethagatša tšhomišo ya seema sa letsogo la molao ke le letelele? Šitlela karabo ya gago ka lebaka.
	
	(1)


	
	1.1.9
	Ke eng seo se hlogohlago maikutlo a gago ge o bala methaladi ye mebedi ya mafelelo mo temaneng ya bobedi?
	
	(1)


	
	1.1.10
	Go ya ka wena, na e ka ba bošula bjo bo diregilego Amerika bo hlotšwe ka lebaka la khuetšo ya dipolotiki goba kgethollo ya semorafe ? Šitlela karabo ya gago.
	
	(2)


	
	1.1.11
	Ge o be o le moporesitente wa Amerika o be o tla dira eng go kgonthišiša le go netefatša gore modiri wa bošula bjo o a swarwa ebile o hwetša kotlo ya maleba?
	
	(1)


	
	1.1.12
	Na retšistara ye e dirišitšwego mo ke ya segwera goba ke ya semmušo? Tsopola mohlala go tšwa temaneng ye.
	
	(1)


	
	
	[15]


	1.2
	Badišiša temana ye e latelago ka šedi, gore o tle o kgone go araba dipotšišo tše di e latelago:
	
	


	THOLA BORELEDI
	
	


	Thola o ile a ya go šoma sekolong sa Mmadumane sa Praemari. Ngwaga wo o latelago a be a šetše a tennwe ke go farafarwa ke bomapimpana. O rile go selekwa ke go ruta masea, ebile a senya tikrii ya gagwe ka go bolela le maswika, gona badimo ba gabo ba ka mo furalela. Ke ge Thola a rwala diporogwana tša gagwe a e ya go ruta sekolong seo se phagamego sa Ipopeng kua gaMatlala.  Praemari o e tlogetše ka ge a fela a bolela gore o ntšha tikrii ya gagwe seriti ka go hlwa a ruta le barutiši ba go ba le lengwalo la Primary Teachers Certificate le gona ba go palelwa ke go bolela le yena ka Sejahlapi. Aowa, ge e le mmapelo o ja serati. Ngwana yola a be a šetše a thomile go nwa phafana. Sa go nyamiša batswadi ba gagwe ke gore ge a šetše a nwele maswi ao a banna, malalatle e be e le legae. Mmagwe o rile go lemoga seo, a mmiletša thopeng a re: “Thola ngwanaka, lena baswa le senya ka gore le botsebanyana le a tseba. Ngwanaka, hlogo ye meetse e lotwa ke mong wa yona. Bona gore setšhaba se go rata bjang! Wena bjale o itirile nkonkoi ya go se tsebalege. Ngwanaka o se re biletše dilomi tša lefase. Ga e sa le wena Thola yo ke mo tsebago”.

E tsopotšwe go tšwa go: O tšhabe se’ ka V.M. Lebepe

	
	


	
	1.2.1
	Go tšwa temaneng ye tsopola mantšu a mabedi ao a hlalošago bana ba bannyane.
	
	(2)


	
	1.2.2
	Hlaloša mmolelwana wo go ya ka moo o šomišitšwego mo temaneng ye: Go bolela le maswika
	
	(1)


	
	1.2.3
	Ke ka lebaka la eng Thola a tlogetše go ruta Praemari?
	
	(1)


	
	1.2.4
	Efa tlhalošo ya seema seo se kotofaditšwego mo temaneng ye.
	
	(1)


	
	1.2.5
	Go tšwa temaneng ye go dirišitšwe jakone efe go tšweletša morero?
	
	(1)


	
	1.2.6
	Tšhomišo ya segalo polelong ya mmagoThola e tšweletša mohuta ofe wa khuduego ya maikutlo?
	
	(1)


	
	1.2.7
	Na semelo sa Thola se nyalelana bjang le hlogo ya temana ye?
	
	(2)


	
	1.2.8
	Hlaloša gore batho ba ba latelago ba kgethollwa bjang ke Thola ka go ba lebelela:

(a) Bana ba bannyane

(b) Barutiši ba Praemari
	
	(2)


	
	1.2.9
	Ke ditokelo dife tša barutiši tšeo di gatakilwego ke Thola?
	
	(2)


	
	1.2.10
	Ke eng seo motho a ka se dirago  go netefatša gore bophelo bja gagwe e ba mohlala wo mobotse setšhabeng?
	
	(2)


	
	
	[15]

	KAROLO YA B
	
	


	POTŠIŠO YA 2
	
	


	KAKARETŠO
	
	


	2.1
	Badišiša sereto se se latelago gomme o ngwale kakaretšo ya sona, e ka ba ka go fa lenaneo la dintlha goba temana. Kakaretšo ya gago e laetše mathata ao a aparetšego lenyalo mabapi le lerato le tlhalano.  Mantšu a kakaretšo a se fete 100.
	
	


	
	                        LENYALO

Ga se mola go duduetšwa mekgolokwane

Ga se mola go tšhollwa direto go hlahlawetšwa

Ga se mola pholo le phokwana di ewa ka lefase,

Ke mola o laile pelo o rokile molomo,

Ke mola o tswaletše mahlo o bona kgauswi

Ke mola o ripile lenao o badile diema tša Salome.

Ba ikanne ba bantši ba šitilwe ka megokgo,

Kgoro tša tsheko ba di tsene ka mehutahuta ya tšona,

Ba re ba lota mohlala wa lenyalo,

Tlhame ya boa ka sa yona le mogolodi ka sa wona,

Boikano bjola bja fetoga tshepišo ya maaka,

La tiba madibengmaso leselawatle la lenyalo.

Ka dirokolo le mešunkwana o ka se le rue lenyalo,

Leruoruo la lona ke leratorato,

Ge o itseparetše ka mabarebare lago le ka se thupele,

Lapeng o itsenyetša diji le dithubanyametse,

Motse o tlo o hloka lenyalo wa le šupa ka letsikangope,

Lenyalo la makgonthe ga le sa le gona go šetše lehu fela.

E tšwa go:  Malopo a Boreti ka: N S Puleng 
	
	


	
	
	
	
	[10]

	KAROLO YA C
	
	


	THUTAPOLELO      
	
	


	 POTŠIŠO YA 3  
	
	


	3.1
	Lebeledišiša seswantšho se se latelago sa motho wa go akola, wa go bonala a phetše gabotse mmeleng:
	
	


	
	
	SWIKIRI KE MAATLA!

	Efa mmele wa gago maatla a tlhago.  Swikiri e fa motho enetši le mafolofolo.  Eja swikiri ka mehla gore o phele gabotse, o ipshine ka bophelo, o be le matšato.
	
	


	
	3.1.1
	Ke ka lebaka la eng ditlhaka tša ka godimo di ngwadilwe ka bogolo mola tše di lego ka fase di ngwadilwe ka bonnyane?             
	
	(2)


	
	3.1.2
	Ke ka lebaka la eng mmapatši a se a bontšhe setšweletšwa sa swikiri eupša a tšweleditše seswantšho sa motho?            
	
	(2)


	
	3.1.3
	Ke ka lebaka la eng theko ya setšweletšwa sa swikiri e se ya bontšhwa papatšong?             
	
	(2)


	
	3.1.4
	Babapatši gantši ge ba nyaka batho ba reka ditšweletšwa tša bona, ba šomiša mathaithai le polelo ye maatla ya go tanya bareki. Na e ka ba papatšo ye ya swikiri e na le maatlakgogedi go bareki?            
	
	(1)


	
	3.1.5
	Dingaka di re swikiri e hlola bolwetši. Wena o reng?           
	
	(1)


	
	3.1.6
	Tsopola selokene seo se šomišitšwego papatšong ye?             
	
	(1)


	
	3.1.7
	Ke eng seo se go hlogohlago maikutlo ge o lebelela seswantšho se?             
	
	(1)


	
	
	
	
	[10]


	3.2
	Itswalanye le temana ye e latelago gore o kgone go araba dipotšišo tše di e latelago:

Batho ba go kgahliša kudu ke bana ba bannyane. Ba bapala mantlwantlwane le dipapadi tše dingwe tša bona. O tla hwetša dikgopana di ekiša batho ba bagolo, yo mongwe e le tate mola yo mongwe e le mme, bangwe e le bana. Ge ba šetše ba itebetše, ba le lefaseng leo la bona o ka ipshina ka bona. Basetsana ba tla bopa bana ba ba swara le go ba bapadiša sesatšana.Tlhago e dira mehlolo. Ruri, re bona dimakatšo ka bana ba. Batswadi, thekgang bana ba lena. 
	
	

	
	
	
	
	


	
	3.2.1
	Tliša phapano ya mantšu ao a thaletšwego o be o laetše gore phapano yeo e tlišwa ke eng.
	
	(3)


	
	3.2.2
	Efa lelatodi la lehlaodi le le tšwelelago mo temaneng o be o hlame lefoko ka lona go laetša kwešišo.
	
	(2)


	
	3.2.3
	Hlaloša gore le lengwe le le lengwe la mantšu ao a ntshofaditšwego le phetha tiro efe go ya le ka moo le dirišitšwego ka gona.
	
	(2)


	
	3.2.4
	Ngwala lentšu le basetsana ka nyenyefatšo, o be o tšweletše lebaka la tirišo ya nyenyefatšo yeo.
	
	(2)


	
	3.2.5
	Nopola lefoko la go laetša taelo.   
	
	(1)




	
	
	
	
	[10]


	POTŠIŠO YA 4
	
	


	4.1
	Bala poledišano ye e latelago gomme o arabe dipotšišo tšeo di e latelago:

Maleleme : O bolela masetlapelo Pebetse, fela tabakgolo ke gore ke letše ke letile thojana ka lebaka la Seoka yo a ilego a mpotša gore kgoši  ya tloga ye nngwe e a dula.

Malegogwana: O a bolela ga o bolele. O phala rena re bonago lehumo ka mahlo molomo o sa je selo.

Maleleme: O tla nkwa gabotse.  Nna le ge ke hwetšwe ke monna nka se dumelele diba tšešo di hlapelwa ke boSeoka ba mašilo. Wa gešo e be e le motho, a enwa a mokgako, a ila a moela. Ge ele boSeoka motho wa gona o no wela a re tompša!

                                                                 
	
	


	
	4.1.1
	Na mošomo wa lephethi ke ofe mo lefokong? Tsopola mohlala temaneng ye.
	
	(1)


	
	4.1.2
	Tsopola dikarolwana tša mantšu tšeo di ganetšanago.
	
	(1)


	
	4.1.3
	Leinagokwa le le kotofaditswego le laetša eng go ya le ka moo le dirišitšwego ka gona?
	
	(1)


	
	4.1.4
	Tsopola mohlala wa leamanyidiri wo o tšwelelago temaneng ye o be o hlaloše gore le laetša eng.
	
	(2)


	
	4.1.5
	Hlama lefoko la go fapana le leo le lego mo temaneng ye ka leekiši leo le thaletšwego.
	
	(1)


	
	4.1.6
	Maleleme o diriša hlompho gore Malegogwana a mo theeletše.

Tsopola lentšu la go laetša hlompho yeo.
	
	(1)


	
	
	
	
	[7]


	4.2
	Bala temana ye e latelago gomme o phošolle mo e fošagetšego gona. Thalela mo o dirilego diphošollo.

Maabane ba sepetše e sa le bušego. Ba dirile se ka boomo ka gore polokwane ke kgole.  Ba sepetše ge dikolo di tswalela.Ba sepetše ka setimela.
	
	[3]

